Folketing
2007-05-24

Nu tror jeg, vi alle er enige om, at folk, der begår voldelige handlinger, skal straffes for dem. Men jeg vil bare spørge fru Karin Nødgaard: Skal jeg forstå det på den måde, at Dansk Folkeparti mener, at de eneste, hvis ytringsfrihed vi skal forsvare ved at tillade dem ophold i Danmark, er forfattere og journalister, som er enige med sådan den danske kultur og den danske almindelige politiske opfattelse, og at de mennesker, hvis ytringsfrihed så bliver undertrykt, som har andre opfattelser end dem, fru Karin Nødgaard mener passer til den danske kultur, ikke skal have adgang til Danmark? (Kort bemærkning).